รัฐบาลไทย-ข่าวทำเนียบรัฐบาล-สอศ.ประชุมเชิงปฏิบัติการวิเคราะห์ข้อมูลกำลังคนอาชีวศึกษา Big Data System (ภาคกลางและกรุงเทพฯ)
วันอังคารที่ 12 กุมภาพันธ์ 2562
สอศ.ประชุมเชิงปฏิบัติการวิเคราะห์ข้อมูลกําลังคนอาชีวศึกษา Big Data System (ภาคกลางและกรุงเทพฯ)
พล.อ.สุรเชษฐ์​ ชัย​วงศ์​ รัฐมนตรีช่วยว่าการ​กระทรวง​ศึกษาธิการ​ เป็นประธานเปิดการประชุมเชิงปฏิบัติการวิเคราะห์ข้อมูลกําลังคนอาชีวศึกษา Big Data System เพื่อวางแผนจัดการเรียนการสอนและพัฒนาหลักสูตรของอาชีวศึกษา (ภาคกลางและกรุงเทพมหานคร)
พล.อ.สุรเชษฐ์​ ชัย​วงศ์​ รัฐมนตรีช่วยว่าการ​กระทรวง​ศึกษาธิการ​เป็นประธานเปิดการประชุมเชิงปฏิบัติการวิเคราะห์ข้อมูลกําลังคนอาชีวศึกษา Big Data System เพื่อวางแผนจัดการเรียนการสอนและพัฒนาหลักสูตรของอาชีวศึกษา (ภาคกลางและกรุงเทพมหานคร)เมื่อเร็ว ๆ นี้ ณ วรวนา หัวหิน โฮเต็ล แอนด์ คอนเวนชั่น จังหวัดประจวบคีรีขันธ์
พล.อ.สุรเชษฐ์​ ชัย​วงศ์​กล่าวว่า กระทรวงศึกษาธิการ โดยสํานักงานคณะกรรมการการอาชีวศึกษา (สอศ.) ได้ดําเนินการพัฒนาแผนจัดการศึกษาสู่การปฏิบัติ เพื่อผลิตและพัฒนากําลังคนอาชีวศึกษาให้สอดคล้องกับความต้องการของตลาดแรงงาน สถานประกอบการ ภาคเอกชน ภาคธุรกิจ และภาคอุตสาหกรรม ทั้งระดับกลุ่มจังหวัด ระดับภาค และในระดับประเทศ ซึ่งครั้งนี้เป็นการดําเนินการของภาคกลาง ที่จะเป็นศูนย์กลางเชื่อมโยงกับภาคอื่น ๆ ของประเทศต่อไป
การจัดประชุมครั้งนี้ สืบเนื่องจากการประชุมคณะรัฐมนตรี เมื่อวันที่ 11 เมษายน 2560ซึ่ง พล.อ.ประยุทธ์ จันทร์โอชา นายกรัฐมนตรี มอบให้กระทรวงศึกษาธิการร่วมกับกระทรวงแรงงาน วางแผนการผลิตและพัฒนากําลังคนด้านอาชีวศึกษาในพื้นที่เขตเศรษฐกิจพิเศษภาคตะวันออก (Eastern Economic Corridor : EEC) ในระยะแรก ได้มีการวางแผนและขยายผลสู่ความสําเร็จในพื้นที่ EEC พร้อมจัดตั้ง "ศูนย์ประสานการผลิตและพัฒนากําลังคนอาชีวศึกษาในพื้นที่ภาคตะวันออก" เป็นกลไกขับเคลื่อนแผนไปสู่การปฏิบัติ เริ่มจากการรวบรวมข้อมูลความต้องการของตลาดแรงงาน (Demand Side) การวางแผนการจัดการเรียนการสอน เน้นมีทักษะฝีมือตรงตามความต้องการของตลาดแรงงาน มีงานทําหลังจบการศึกษา และมีอาชีพสู่มาตรฐานสากล เมื่อปรากฏภาพความสําเร็จอย่างเป็นรูปธรรม จึงได้ขยายผลการจัดตั้งศูนย์ประสานงานฯ ไปสู่ภาคอื่น
ในปัจจุบันมีศูนย์ประสานงานฯ ประกอบด้วย 1 ศูนย์กลาง 6 ศูนย์ภูมิภาค และ 18 ศูนย์กลุ่มจังหวัดพร้อมนําระบบรวบรวมข้อมูลBig Data Systemมาใช้เพื่อเก็บข้อมูลความต้องการกําลังคนไว้ในที่เดียวกัน ทั้งในส่วนของผู้ผลิตและผู้ใช้ ไม่ว่าจะเป็นสาขาวิชา จํานวนความต้องการ จํานวนผู้จบการศึกษาแต่ละสาขา เป็นต้น โดยมีการเชื่อมโยงและบูรณาการข้อมูลระหว่างสถานศึกษา เพื่อแลกเปลี่ยนด้านทรัพยากร ด้านวิชาการ เป็นต้น ซึ่งข้อมูลจะถูกต้องแม่นยําเพียงใด ย่อมขึ้นอยู่กับความสมบูรณ์ในการเก็บและนําข้อมูลเข้าสู่ระบบให้ทันต่อการนําไปใช้วางแผนหรือไม่ซึ่ง ศธ.ได้วางเป้าหมายเร่งจัดทําข้อมูล Big Data System ให้แล้วเสร็จทันต่อการวางแผนจัดการเรียนการสอนและพัฒนาหลักสูตรของอาชีวศึกษา ก่อนเปิดภาคเรียนที่ 1 ปีการศึกษา 2562
โอกาสนี้ รมช.ศึกษาธิการ ได้เน้นย้ําการทํางานด้วยเอกภาพแห่งความพยายาม (Unity of Effort)กล่าวคือ"ให้ทํางานร่วมกันเป็นทีม อย่างมีเป้าหมาย บนฐานความเข้าใจในเรื่องเดียวกัน และถือประโยชน์ส่วนรวมเป็นที่ตั้ง"ที่จะนําไปสู่ความสําเร็จของงาน และเชื่อมั่นว่า "การอาชีวศึกษา" จะเป็นแบบอย่างที่ดีด้านการพัฒนาข้อมูลกําลังคนสายอาชีพ ที่ตรงตามความต้องการของผู้ใช้หรือสถานประกอบการโดยคาดว่าปีการศึกษา 2562 จะมีผู้เลือกเรียนอาชีวศึกษาเพิ่มขึ้นเป็นร้อยละ 45เนื่องจากอาชีวะมีภาพลักษณ์ที่ดีขึ้น ซึ่งเป็นผลมาจากกิจกรรมอาชีวะอาสาช่วยเหลือบริการประชาชนในทุกพื้นที่ ทั้งในช่วงเทศกาลและช่วงสภาวะวิกฤตในเรื่องต่าง ๆ กําลังคนอาชีวะที่มีทักษะฝีมือและทักษะการดํารงชีวิต เพื่อช่วยพัฒนาประเทศ
อีกทั้งการพัฒนาด้านวิชาการอาชีวศึกษาก็เป็นสิ่งสําคัญ และการปรับเปลี่ยนการเรียนการสอนให้สอดคล้องกับยุคดิจิทัล นวัตกรรม และสิ่งประดิษฐ์ โดยในปีที่ผ่านมาได้นํานวัตกรรมและสิ่งประดิษฐ์เข้าสู่ระบบอุตสาหกรรมและพาณิชยกรรม ได้มูลค่าถึง 141 ล้านบาท อีกทั้งสถานศึกษาอาชีวศึกษามีสิ่งประดิษฐ์และนวัตกรรมที่ผ่านการประกวดมากกว่า 1,000 ชิ้น ถือเป็นผลงานเชิงประจักษ์ทั้งสิ้น
Writtenbyอรพรรณ​ ฤทธิ์มั่น
Photo Creditยุทธพงศ์​ เลือก​กลั่น​ดี
Rewriterนวรัตน์ รามสูต
Graphic/Editorบัลลังก์ โรหิตเสถียร